**3.melléklet**

Az önkormányzat Szervezeti és Működési Szabályzatáról szóló

16/2013. (X.1.) rendelettel módosított 9/2013. (V. 22.) rendelethez

**A bizottságok tagjainak száma, feladat- és hatásköre, működésük szabályait**

**I. A bizottságok tagjainak száma, feladat- és hatásköre**

**1.Pénzügyi Bizottság**

**Tagjainak száma:** 5 fő

**Feladat- és hatásköre:**

* részt vesz az önkormányzat költségvetése - és az alapjául szolgáló költségvetési koncepció - összeállításában, véleményezi azt,
* ellenőrzi a költségvetés végrehajtását,
* véleményezi az önkormányzat gazdálkodásáról szóló beszámolónegyedéves, féléves és éves tervezeteit,
* figyelemmel kíséri a költségvetési bevételek alakulását (különös tekintettel a saját bevételekre), a vagyonváltozás (vagyonnövekedés, csökkenés) alakulását, értékeli az azt előidéző okokat,
* ***előzetes egyetértési jogot gyakorol a költségvetési előirányzat módosítások felett***
* közreműködik az éves költségvetésben a takarékossági szempont érvényesítésében,
* közreműködik a hosszú távú időszakra szóló fejlesztési koncepciók pénzügyi kidolgozásában;
* véleményezi a tervezett beruházásokat, fejlesztéseket, vizsgálja ezek pénzügyi hatásait,
* részt vesz a nagyobb fejlesztések eldöntése előtti közmeghallgatás, vagy falugyűlés szervezésében,
* összegzi a közmeghallgatáson, falugyűlésen felmerült javaslatokat, s a képviselő-testület elé terjeszti véleményét elfogadásukról, vagy elutasításukról,
* vizsgálja a helyi adók pénzügyi hatásait, javaslatot tesz mértékükre,
* javaslatot tesz egyes vagyontárgyak, vagy vagyonrészek elidegenítésére, megterhelésére, más célú hasznosítására,
* vizsgálja és figyelemmel kíséri az önkormányzat intézményeinek gazdálkodását, javaslatot dolgoz ki a gazdálkodás optimalizálására, az intézmények gazdaságos működtetésére,
* ellenőrzési a pénzkezelési szabályzat megtartását, a bizonylati rend és bizonylati fegyelem érvényesítését,
* véleményezi a hitelfelvétel indokait és gazdasági megalapozottságát, tájékoztatást nyújt annak hosszú távú hatásairól,
* véleményezi az 1.500.000 Ft értékhatár feletti beruházásokat, azok pályáztatását, szerződéskötését és átvételét,
* dönt az önkormányzat költségvetésében meghatározott 500.000 Ft - 3.000.000 Ft összegű forrásfelhasználásról,
* véleményezi azon tárgyi eszköz beszerzéseket, melynek értéke a 300.000 Ft-ot meghaladja és fedezetét nevesítve az önkormányzat költségvetése nem tartalmazza,
* egyetértési jogot gyakorol az éves szinten összesen 500.000 Ft feletti költségkihatással járó szolgáltatási szerződések megkötéséhez,
* a képviselő-testület döntése alapján ellát egyéb feladatokat,
* A bizottságra állandó, visszavonásig érvényes átruházott hatáskörök nincsenek, a hatáskör átruházásról a képviselő-testület eseti jelleggel dönt.

A bizottság által benyújtandó és a bizottság véleményével benyújtható előterjesztéseket a 2. számú melléklet tartalmazza.

**2. Ügyrendi Bizottság**

**Tagjainak száma:** 3 fő

**Feladat- és hatásköre:**

* véleményezi az önkormányzat Szervezeti és Működési Szabályzatának tervezetét,
* véleményezi az önkormányzat rendelettervezeteit,
* a rendelet elfogadása előtt közmeghallgatás tartását javasolhatja a képviselő-testületnek, részt vesz a közmeghallgatás előkészítésében, lebonyolításában,
* összegzi a közmeghallgatáson elhangzott javaslatokat, véleményt nyilvánít a képviselő-testületnek a javaslatok elfogadásáról vagy elutasításáról,
* vizsgálja az önkormányzat rendeleteinek hatályosulását,
* nyilvántartja a képviselői vagyonnyilatkozatokat,
* kezdeményezés esetén vagyonnyilatkozat ellenőrzési eljárást folytat le,
* eljárást folytat le az összeférhetetlenség megállapítására irányuló kezdeményezés kivizsgálására,
* a testület döntése alapján ellát egyéb feladatokat,
* a bizottságra állandó, visszavonásig érvényes átruházott hatáskörök nincsenek, a hatáskör átruházásról a képviselő-testület eseti jelleggel dönt.

A bizottság által benyújtandó és a bizottság véleményével benyújtható előterjesztéseket a 2. számú melléklet tartalmazza.

**3. Szociális Bizottság**

**Tagjainak száma: 3 fő**

**Feladat- és hatásköre:**

* dönt az intézményi térítési díjak átvállalásáról,
* közreműködik a rászorulók felderítésében,
* közreműködik a hátrányos helyzetű és veszélyeztetett kiskorúak felderítésében,
* véleményezi a költségvetésben a szociális gondoskodásra fordítható anyagi forrásokat,
* véleményezi a szociális és gyermekvédelmi tárgyú rendeleteket,
* javaslatot dolgoz ki a helyi szociális háló fejlesztésére,
* javaslatot dolgoz ki a gyermekvédelmi ellátások, szolgáltatások fejlesztésére,
* javaslatot tesz a Bursa Hungarica ösztöndíj pályázat elbírálására,
* javaslatot tesz az Arany János Tehetséggondozó Programban résztvevők személyének elbírálása,
* előterjeszti a testületnek a színvonal emelésének lehetőségeit,
* a testület döntése alapján ellát egyéb feladatokat,
* a bizottságra állandó, visszavonásig érvényes átruházott szociális és gyermekvédelmi hatásköröket az önkormányzat külön rendeletei tartalmazzák.

A bizottság által benyújtandó és a bizottság véleményével benyújtható előterjesztéseket a 2. számú melléklet tartalmazza.

**4. Településfejlesztési Bizottság**

**Tagjainak száma: 4 fő**

**Feladat- és hatásköre:**

* véleményezi a település fejlesztésével kapcsolatos feladatokat, részt vesz egy-egy fejlesztési feladat végrehajtásának megszervezésében
* kutatja a település fejlesztésének lehetőségeit és a pénzügyi forrásokat
* véleményezi a településfejlesztési koncepció, településrendezéssel, a belterületi határvonal megállapításával összefüggő előterjesztéseket
* közreműködik a közigazgatási határ kiigazítása, valamint jogszabályban meghatározott körben a földrajzi nevek megállapítása, megváltoztatása ügyekben
* javaslatot tesz a község árokrendszerének felújítási lehetőségeire, a csapadékvíz elvezetés optimális megoldására,
* figyelemmel kíséri a község közutjainak kiépítését, keresi a gazdaságos fejlesztés módjait,
* figyelemmel kíséri a község munkaképes lakosságának foglalkoztatottsági helyzetét,
* ellenőrzi az önkormányzat köztisztaságra vonatkozó rendelkezéseinek a hatályosulását, javaslatot tesz módosításukra,
* figyelemmel kíséri és előmozdítja a községben folyó környezetvédelmi tevékenységet,
* javaslatot dolgoz ki a község épített és természeti környezete védelme érdekében felmerülő feladatokra, részt vesz ennek céljából lakossági akciók megszervezésében.
* a testület döntése alapján ellát egyéb feladatokat
* a bizottságra állandó, visszavonásig érvényes átruházott hatáskörök nincsenek, a hatáskör átruházásról a képviselő-testület eseti jelleggel dönt.

A bizottság által benyújtandó és a bizottság véleményével benyújtható előterjesztéseket a 2. számú melléklet tartalmazza.

A bizottság által benyújtandó és a bizottság véleményével benyújtható előterjesztéseket a 2. számú melléklet tartalmazza.

**II. A bizottságok működésének szabályai**

1. A bizottság ülését a bizottság elnöke hívja össze és vezeti és feladata ellátása érdekében szükség szerint ülésezik.
2. Az elnök köteles összehívni a bizottságot:
* a képviselő-testület döntése
* a polgármester indítványa
* bármely bizottsági tag javaslata

alapján.

1. A bizottság ülése határozatképes, ha a tagjainak többsége jelen van.
2. A bizottság üléseinek állandó meghívottai:
* Polgármester
* Alpolgármester
* Jegyző
* Nemzetiségi önkormányzat elnöke
1. A bizottsági ülésre meg kell hívni az önkormányzati intézmény vezetőjét, az önkormányzat tagságával működő társulás képviselőjét, a községben működő önszerveződő közösségek, civil szervezetek képviselőit, ha a bizottság működésükkel kapcsolatos napirendet tárgyal. A meghívottak a bizottság ezen ülésén tanácskozási joggal vesznek részt.
2. A bizottsági üléseken tanácskozási joggal részt vehetnek aképviselők**,** a bizottság elnöke által meghívottak
3. A bizottság állásfoglalásait, döntéseit szavazással hozza. A döntéshozatal tekintetében a képviselő-testület Szervezeti és Működési Szabályzatának erre vonatkozó szabályai irányadóak.
4. A bizottsági döntéshozatalból kizárható az, akit, vagy akinek a hozzátartozóját, az ügy személyesen érinti. A kizárásról az elnök esetében a polgármester, bizottsági tag esetén a bizottság dönt egyszeri többséggel.
5. A bizottság döntésének végrehajtását a polgármester felfüggesztheti, ha az ellentétes a képviselő-testület határozatával, vagy sérti az önkormányzat érdekeit.
6. Az ülésen jelenléti ívet kell vezetni. A jelenléti ív a jegyzőkönyv mellékletét képezi.
7. A bizottsági ülésen elhangzottakról legkésőbb 15 napon belül el kell készíteni az ülés jegyzőkönyvét, amelyben rögzíteni kell:
* Az ülésen megjelent bizottsági tagok nevét
* A meghívottak nevét
* A határozatképességet
* A megtárgyalt napirendek lényegét
* A tárgyalt napirendek során hozott döntést, állásfoglalást, a bizottság megállapítását, javaslatait, határozatait a szavazati arány feltüntetésével.
1. A jegyzőkönyvet a bizottság elnöke és egy tagja írja alá.
2. A jegyzőkönyv elkészítéséről az elnök gondoskodik.
3. A bizottság ügyviteli teendőit a polgármesteri hivatal látja el.